Pranešimas, kuriuo patikslinami pranešimai apie antidempingo ir antisubsidijų tyrimų dėl tam tikrų importuojamų Kinijos Liaudies Respublikos ir Egipto kilmės austų ir (arba) siūtų stiklo pluošto medžiagų inicijavimą

(2019/C 314/06)

2019 m. vasario 21 d. Komisija paskelbė pranešimą, kuriuo inicijuojamas antidempingo tyrimas dėl tam tikrų importuojamų Kinijos Liaudies Respublikos ir Egipto kilmės austų ir (arba) siūtų stiklo pluošto medžiagų (1) (toliau – 2019 m. vasario 21 d. pranešimas).

2019 m. gegužės 16 d. Komisija paskelbė pranešimą, kuriuo inicijuojamas antisubsidijų tyrimas dėl tam tikrų importuojamų Kinijos Liaudies Respublikos ir Egipto kilmės austų ir (arba) siūtų stiklo pluošto medžiagų (2) (toliau – 2019 m. gegužės 16 d. pranešimas).

Tuose pranešimuose tiriamasis produktas aprašomas taip:

„Šiame tyrime nagrinėjamas produktas – medžiagos iš austų ir (arba) ištisinėmis gijomis siūtų stiklo pluošto pusverpalių arba verpalų, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesnis nei 1,8 mm ir svoris didesnis nei 35 g/m2 (toliau – tiriamasis produktas).“

Atlikusi tyrimus Komisija atkreipė dėmesį į tai, kad kai kurie ekonominės veiklos vykdytojai galėjo klaidingai suprasti tiriamojo produkto aprašymo formuluotes.

Dėl šios priežasties Komisija nusprendė patikslinti 2019 m. vasario 21 d. pranešimą ir 2019 m. gegužės 16 d. pranešimą, kad visas suinteresuotąsias šalis informuotų apie faktinę dabartinio tyrimo aprėptį ir susijusiems ekonominės veiklos vykdytojams, kurie apie save nepranešė, nes manė esą nesusiję su šiuo tyrimu (visų pirma naudotojai ir nesusiję importuotojai), suteiktų galimybę pateikti klausimyno atsakymus, remiantis patikslinta tiriamojo produkto apibrėžtimi ir išsamia produkto kontrolės numerio (toliau – PKN) lentele.

Išsamesnės informacijos galima rasti pastaboje prie suinteresuotosioms šalims susipažinti skirtos bylos.

1. Tiriamojo produkto patikslinimas

2019 m. vasario 21 d. pranešimo ir 2019 m. gegužės 16 d. pranešimo 2 skirsnyje tiriamasis produktas aprašomas taip:

„Šiame tyrime nagrinėjamas produktas – medžiagos iš austų ir (arba) ištisinėmis gijomis siūtų stiklo pluošto pusverpalių arba verpalų, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesnis nei 1,8 mm ir svoris didesnis nei 35 g/m2 (toliau – tiriamasis produktas).“

Kaip paaiškinta pirmiau, atlikusi tyrimus Komisija atkreipė dėmesį į tai, kad kai kurie ekonominės veiklos vykdytojai galėjo klaidingai suprasti pirmiau pateiktą aprašymą ir, remdamiesi klaidingai suprasta tiriamojo produkto apibrėžtimi, galėjo nuspręsti nepranešti apie save.

Dėl šios priežasties Komisija mano esant tikslinga patikslinti, kad šiame tyrime nagrinėjamas produktas – medžiagos iš austų ir (arba) ištisinėmis gijomis siūtų stiklo pluošto pusverpalių ir (arba) verpalų su kitais elementais ar be jų, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesnis nei 1,8 mm ir svoris didesnis nei 35 g/m2 (toliau – tiriamasis produktas).

Tiriamojo produkto TARIC kodai informacijos tikslais pateikiami toliau.

Siekdama išvengti abejonių, Komisija pažymi, kad šis patikslinimas neturi reikšmingo poveikio Komisijos įtarimų dėl dempingo ir (arba) subsidijavimo ir žalos analizei, kuri visiškai atitinka tyrimo aprėptį. Taip yra todėl, kad iš suinteresuotųjų šalių gauta informacija apie dempingą ir (arba) subsidijavimą ir žalą buvo surinkta daug išsamesnio tiriamąjį produktą atitinkančio PKN lygmeniu.

Siekdama užtikrinti aiškumą, Komisija skelbia PKN lentelę, kuri buvo pridėta prie klausimyno formų, pateiktų Sąjungos pramonei ir eksportuojantiems gamintojams.

Laukelio aprašymas Laukelio formatas Vertės Paaiškinimas Pardavimo formatas N 1. Rulonas arba rietimas Nurodykite numerį, atitinkantį parduoto produkto formą. Rinkinių ar paketų atveju, kadangi kartu parduodamos kelios skirtingos medžiagos, likusios PKN savybės neturėtų būti nurodomos, todėl PKN turėtų sudaryti vienas skaitmuo. 2. Supjaustytas reikiamų formų gabalais 3. Parduodamas skirtingų medžiagų rinkiniais arba paketais Medžiagos forma XX WR: austi pusverpaliai ir (arba) besukriai verpalai Naudokite dvi raides, atitinkančias produkto formą. Naudokite „TY“ tik toms medžiagoms, kuriose nėra pusverpalių arba besukrių verpalų. NU: nerangytųjų (siūtų) pusverpalių ir (arba) besukrių verpalų medžiagos. Vienaašės ir vienakryptės (3) NM: nerangytųjų (siūtų) pusverpalių ir (arba) besukrių verpalų medžiagos. Daugiaašės CG: pusverpalių ir (arba) besukrių verpalų stiklo pluošto kompleksai. 100 % stiklo pluoštas (4) CM: pusverpalių ir (arba) besukrių verpalų stiklo pluošto kompleksai. Mišrus pluoštas (5) Stiklo rūšis XX EG: E arba ECR stiklas (nedidelis boro kiekis) Naudokite dvi raides, atitinkančias naudojamo stiklo rūšį. HG: aukšto modulio stiklas Ploto masė – masė gramais kvadratiniame metre (g/m2), įskaitant bet kokius demblius, dangalus ir t. t. N 1: mažesnis nei 300 g/m2 Naudokite numerį, atitinkantį produkto ploto masės intervalą. 2: 301–600 g/m2 3: 601–800 g/m2 4: 801–1 200 g/m2 5: 1 201 –1 500 g/m2 6: 1 501 –1 800 g/m2 7: 1 801 –2 400 g/m2 8: didesnis kaip 2 400 g/m2 Pusverpalių ir (arba) verpalų tankis (teksais) X Z: mažesnis kaip 300 teksų Naudokite raidę, atitinkančią produkto pusverpalių tankį. Nurodykite pusverpalių ir (arba) verpalų, sudarančių didžiausią medžiagos dalį (pagal svorį), tankį (teksais). Jei du pusverpaliai arba verpalai, kurių tankis galutiniame produkte yra skirtingas (teksais), sudaro tokią pačią masę, nurodykite tik tuos pusverpalius ir (arba) verpalus, kurių tankis (teksais) yra didesnis. A: 300 teksų B: 600 teksų C: 900 teksų D: 1 100 teksų E: 1 200 teksų F: 2 300 teksų G: 2 400 teksų H: 3 600 teksų I: 4 800 teksų J: kiti, pvz., kapotų sruogų dembliai, gretintiniai pusverpaliai ir (arba) verpalai ir kt.

2. TARIC kodai

Siekdama išvengti tolesnių nesusipratimų, Komisija taip pat patikslina TARIC kodus, kurie buvo pateikti tik kaip informacija 2019 m. vasario 21 d. pranešimo 3 skirsnio pirmoje pastraipoje ir 2019 m. gegužės 16 d. pranešimo 3 skirsnio pirmoje pastraipoje.

Išsamus tiriamojo produkto kodų rinkinys: KN kodai ex 7019 39 00, ex 7019 40 00, ex 7019 59 00 ir ex 7019 90 00 (TARIC kodai 7019390080, 7019400080, 7019590080 ir 7019900080).

Kaip ir anksčiau, šie KN ir TARIC kodai pateikiami tik kaip informacija.

3. Procedūra

Suinteresuotosios šalys, kurios mano esančios susijusios su šiuo patikslinimu arba kurios galbūt apie save nepranešė, nes manė esančios nesusijusios su šiuo tyrimu, yra raginamos susisiekti su Komisija per 7 dienas nuo šio pranešimo dienos, kad praneštų apie save ir, jei norėtų, paprašytų klausimyno.

Tai galima padaryti vienu iš šių e. pašto adresų:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu arba

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu arba

TRADE-AS656-GFF-INJURY@ec.europa.eu

Visos pagal šį pranešimą gautos pastabos ir informacija, taip pat bet kokia papildoma informacija šiuo klausimu bus įtrauktos į pastabą prie suinteresuotosioms šalims susipažinti skirtos bylos.

(1) OL C 68, 2019 2 21, p. 29.

(2) OL C 167, 2019 5 16, p. 13.

(3) „Vienakryptės“ reiškia, kad bent 90 % stiklo pluošto yra vienos krypties.

(4) Išskyrus siūtus verpalus, kurie taip pat gali būti poliesterio ar kito pluošto.

(5) Pavyzdžiui, poliesterio šerdis arba dangalas. Pagal šią klasifikaciją kompleksas, kurio sudėtyje yra siūtų poliesterio ar kito pluošto verpalų, nėra mišraus pluošto kompleksas.